Tarybos reglamentas (EEB) Nr. 2562/76
1976 m. liepos 20 d.
patvirtinantis Susitarimą pasikeičiant raštais, iš dalies keičiantį prie Europos ekonominės bendrijos ir Islandijos Respublikos susitarimo 2 protokolo pridėtą I lentelę
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos rekomendaciją,
kadangi turėtų būti iš dalies pakeista prie Europos ekonominės bendrijos ir Islandijos Respublikos susitarimo [1] 2 protokolo pridėta I lentelė ir turėtų būti patvirtintas Susitarimas pasikeičiant raštais, dėl kurio tuo tikslu buvo deramasi,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Susitarimas pasikeičiant raštais, iš dalies pakeičiantis prie Europos ekonominės bendrijos ir Islandijos Respublikos susitarimo 2 protokolo pridėtą I lentelę.
Susitarimo tekstas pridedamas prie šio reglamento.
2 straipsnis
Tarybos pirmininkas įgaliojamas paskirti asmenį, kuriam suteikiama teisė pasirašyti Bendriją įpareigojantį Susitarimą.
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1976 m. liepos 20 d.